‘অনারিস কজা: এসেজ ইন অনার অফ অভীক সরকার’ বইয়ের প্রকাশ অনুষ্ঠানে লন্ডন হাইকোর্টের প্রাক্তন বিচারপতি স্যর চার্লস গ্রে (একেবারে বাঁদিকে), এবিপি গোষ্ঠীর প্রধান সম্পাদক অভীক সরকার, সাহিত্যিক অমিতাভ ঘোষ, ব্রিটেনের রেডিং বিশ্ববিদ্যালয়ের নন-ল্যাটিন টাইপফেস বিশেষজ্ঞ এবং শিক্ষিকা ফিয়োনা রস, পেঙ্গুইন র‌্যানডম হাউজের চেয়ারম্যান জন ম্যাকিনসন, লন্ডনের কিংগস কলেজের মলিকিউলার বায়োফিজিক্স বিভাগের প্রধান অধ্যাপক ব্রায়ান সাট্ন (একেবারে ডানদিকে)।
শুক্রবার কলকাতার একটি পাঁচতারা হোটেলে প্রকাশিত হল এই বই। বইয়ের অন্যতম লেখক স্যর হ্যারল্ড ইভানস, স্যর ডেভিড বেল, ডেম মার্জরি স্কার্ডিনো, অধ্যাপক অ্যালেক্সিস স্যান্ডারসন, অধ্যাপক মহান এমজে, প্রতাপাদিত্য পাল অনুষ্ঠানে থাকতে পারেননি। বইটি প্রকাশ করেছে লন্ডনের অ্যালেন লেন।